
ЕЎРАЗІЙСКАЯ ЭКАНАМІЧНАЯ КАМІСІЯ

САВЕТ

РАШЭННЕ
	«15» красавіка 2022 г.
	          № 75
	 г. Масква


[image: image2.emf]Аб вызначэнні падставы для прадастаўлення адтэрміноўкі або растэрміноўкі выплаты ўвазных мытных пошлін 
без выплаты працэнтаў

У адпаведнасці з падпунктам 5 пункта 2 артыкула 59 Мытнага кодэкса Еўразійскага эканамічнага саюза, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктам 1297 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, з мэтай рэалізацыі распараджэння Савета Еўразійскай эканамічнай камісіі ад 17 сакавіка 2022 г. № 12 Савет Еўразійскай эканамічнай камісіі вырашыў:

1. Устанавіць, што падставай для прадастаўлення адтэрміноўкі або растэрміноўкі выплаты ўвазных мытных пошлін без выплаты працэнтаў за адтэрміноўку або растэрміноўку выплаты ўвазных мытных пошлін з’яўляецца ўвоз на мытную тэрыторыю Еўразійскага эканамічнага саюза тавараў (за выключэннем падакцызных тавараў, якія не выкарыстоўваюцца ў вытворчасці) сістэмаўтваральнымі і (або) горадаўтваральнымі прадпрыемствамі (арганізацыямі), якімі ў адпаведнасці з заканадаўствам дзяржаў – членаў Еўразійскага эканамічнага саюза (далей – дзяржавы-члены) аказваецца падтрымка з мэтай рэалізацыі мер, накіраваных на павышэнне ўстойлівасці эканомік дзяржаў-членаў.
Адтэрміноўка або растэрміноўка выплаты ўвазных мытных пошлін у адпаведнасці з гэтым Рашэннем прадастаўляецца ў выпадку, калі:
дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваныя мытным органам дзяржавы-члена ў перыяд з даты ўступлення гэтага Рашэння ў сілу па 30 верасня 2022 г. уключна;
у мытны орган дзяржавы-члена прадстаўлена пацвярджэнне ўпаўнаважанага дзяржаўнага органа дзяржавы-члена аб наяўнасці падставы, указанай у абзацы першым гэтага пункта, выдадзенае ў парадку, вызначаным у адпаведнасці з заканадаўствам дзяржавы-члена.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:

